Μελέτη της παλινδρόμησης χολής στον οισοφάγο, μετά από εκτομή της γαστροοισοφαγικής συμβολής
Authors: Κατσούλης Ηρακλής 
Published: August 2021

Η εκτομή της ΓΟΣ έχει σαν αποτέλεσμα την κατάργηση του αντιπαλινδρομικού φραγμού και προδιαθέτει σε παλινδρόμηση γαστρικού και δωδεκαδακτυλικού περιεχομένου στον οισοφάγο. Η αμφοτερόπλευρη διατομή των πνευμονογαστρικών, στα πλαίσια τέτοιων επεμβάσεων, ελαχιστοποιεί την γαστρική έκκριση για σημαντικό χρονικό διάστημα. Η γαστρική έκκριση αποκαθίσταται μακροπρόθεσμα σε σημαντικό βαθμό και συμμετέχει στις αλλοιώσεις του οισοφαγικού βλεννογόνου.Ο όρος δωδεκαδακτυλογαστροοισοφαγική παλινδρόμηση (ΔΓΟΠ) αναφέρεται στην αναγωγή δωδεκαδακτυλικού περιεχομένου μέσω του πυλωρού μέσα στο στομάχι, με επακόλουθη παλινδρόμηση στον οισοφάγο. Παλαιότερα χρησιμοποιούνταν οι όροι «παλινδρόμηση χολής» και «αλκαλική παλινδρόμηση» για να περιγράφει αυτή η διαδικασία.Ο συμμετοχή του κάθε ενός από τα συστατικά της παλινδρόμησης στην πρόκληση βλεννογονικής βλάβης στον οισοφάγο, έχει μελετηθεί εκτενώς τόσο σε πειραματόζωα όσο και στον άνθρωπο. Αυτές οι μελέτες κατέδειξαν ότι ο ρόλος της ΔΓΟΠ είναι πολύ σημαντικός σε όλο το φάσμα της βλεννογονικής βλάβης, από την οισοφαγίτιδα έως τον οισοφάγο Barrett και πιθανώς το αδενοκαρκίνωμα.Η ΔΓΟΠ μετά από εκτομή της γαστροοισοφαγικής συμβολής, προκαλεί συχνά σοβαρά συμπτώματα που επιδρούν αρνητικά στη ποιότητα ζωής αυτών των ασθενών. Επιπλέον, το δωδεκαδακτυλικό περιεχόμενο συμβάλλει μακροπρόθεσμα σε βλεννογονικές αλλοιώσεις στο οισοφαγικό κολόβωμα. Η μετεγχειρητική ΔΓΟΠ πρέπει συνεπώς να λαμβάνεται σοβαρά υπόψιν, ιδιαιτέρως δε σε ασθενείς με μεγάλο προσδόκιμο επιβίωσης.Στην παρούσα μελέτη, η ανίχνευση μετεγχειρητικής ΔΓΟΠ έγινε με το φορητό φασματοφωτόμετρο Bilitec 2000 (Synectics Medical, Stockholm, Sweden) σε τέσσερεις ομάδες επεμβάσεων :1. 11 υφολικές οισοφαγεκτομές χωρίς θωρακοτομή και τοποθέτηση γαστρικού σωλήνα στο οπίσθιο μεσοθωράκιο2. 8 υφολικές οισοφαγεκτομές χωρίς θωρακοτομή και τοποθέτηση γαστρικού σωλήνα οπισθοστερνικά3. 8 κεντρικές γαστρεκτομές4. 11 ολικές γαστρεκτομές με αποκατάσταση κατά Roux-en-Y Ακόμη μελετήθηκε μία ομάδα 8 υγιών εθελοντών.Στις οισοφαγεκτομές, μελετήθηκε η επίδραση της οδού αποκατάστασης και του ύψους της γαστροοισοφαγικής αναστόμωσης στην ΔΓΟΠ. Μετά από τοποθέτηση του γαστρικού μοσχεύματος στο οπίσθιο μεσοθωράκιο βρέθηκε πολύ υψηλή έκθεση του οισοφαγικού βλεννογόνου σε δωδεκαδακτυλικά συστατικά, ενώ αντίθετα μετά από χρήση της οπισθοστερνικής οδού η ΔΓΟΠ βρέθηκε σε επίπεδα πολύ χαμηλότερα (Ρ<0.00Γ). Αντίθετα, συγκρίνοντας υφολικές οισοφαγεκτομές και κεντρικές γαστρεκτομές, δεν βρέθηκε στατιστικά σημαντική διαφορά στην ΔΓΟΠ μεταξύ τραχηλικής και υπερδιαφραγματικής οισοφαγογαστρικής αναστόμωσης, αντίστοιχα. Όγκοι της γαστροοχσοφαγικής συμβολής και της καρδιακής μοίρας του στομάχου μπορούν να αντιμετωπισθούν είτε με κεντρική είτε με ολική γαστρεκτομή. Μελετήθηκε η επίδραση της έκτασης της γαστρεκτομής και του τύπου της αποκατάστασης στην ΔΓΟΓΤ. Στην ολική γαστρεκτομή με αποκατάσταση κατά Roux-en-Y βρέθηκε σημαντικά μικρότερη διάρκεια έκθεσης του οισοφαγικού βλεννογόνου σε δωκαδακτυλικά υγρά (Ρ=0.02). Η διαφορά ήταν σημαντική στην ύπτια θέση (Ρ=0.03), ενώ δεν ήταν σημαντική στην όρθια θέση.Ένα άλλο ενδιαφέρον εύρημα της μελέτης ήταν οτι η έκθεση του οισοφαγικού κολοβώματος σε δωδεκαδακτυλικά συστατικά ήταν σημαντικά μεγαλύτερη στους συμπτωματικούς ασθενείς (Ρ<0.001).Μελλοντικές μελέτες χρειάζονται για να επιβεβαιωθούν αυτά τα αποτελέσματα και να αξιολογηθεί συνολικά η επίπτωση κάθε είδους επέμβασης στηνμετεγχειρητική ΔΓΟΓΤ.